Bannakibiina kya Democratic Party (DP) olunnaku olwaleero lwe bajjaguza okuweza emyaka 62, bukya kibiina kyabwe kitandikibwawo.
Ebikujjuko bino, bigenda kubeera Katabi wabula enkya ya leero, banna DP bonna bagenda kulongosa akatale k'e katabi agasangibwa mu Busiro South.
Okusinzira ku Pulezidenti w'ekibiina, Norbert Mao bagenda kweyambisa olunnaku lunno, okutegeza bannansi webatuuse nga ekibiina mu kutwala obuyinza, okutongoza ekitaabo ekitekeddwamu ebyafaayo bya DP ne nsonga endala.
Wabula abavubuka aba Uganda Young Democrats (UYD) bagamba nti balina okulwana okutuusa nga bawangudde obuyinza, okulembera eggwanga lino.
100.2 Galaxy FM ewayizamu ne Moses Bigirwa owa UYD n'agamba nti mu kiseera kino Gavumenti ya Pulezidenti Museveni eremeddwa okuyamba bannayuganda era bbo balina okulwana okuleeta enkyukakyuka mu bukulembeze.
lug_Latn lug_Latn lug_Latn lug_Latn lug_Latn